Zhantas/Cleaned-Kyrgyz_Wikipedia huggingface dataset:
Насыров Болот

Насыров Болот (29. 4.1948, Жайыл району, Кызыл-Дыйкан кыштагы -2008, Бишкек) - таланттуу режиссёр, музыкант.
 
Улуттук радио компаниясынын отличниги (2007).

Суусамырдан башталгыч классты 8-Март негизги мектебинен бүтүрүп, окуусун Фрунзедеги №5 орто мектебинен уланткан.
Эмгек жолун 1963-ж. Кыргыз драма театрынын алдындагы студиядадан баштаган.
Ал жерден «Уядан учкандар» спектаклине катышып, карыянын ролун аткарган.
Бул ролу үчүн I даражадагы дипломго татыктуу болгон.

1968-70-жылдары Советтик Армиянын катарында (Россия, Кострома облусу) кызмат өтөйт.

Ал жактан үйлөмө аспаптар курсун, 1972-ж. М. Күрөңкеев атындагы музыкалык окуу жайын, Москвадан режиссёрлордун 3 айлык курсун бүтүрөт.
Филармониянын астындагы элдик оркестрде комузчу, Кыргыз радиосунда үн режиссёр, оператор, музыка жасалгалоочу, телефильмде оператор болуп иштейт.
Ал “Золотой початок”, «Форель», «Папан ГЭСи», Болот Миңжылкиевдин, Самара Токтакунованын чыгармачылык жолу деген даректүү фильмдерди тарткан.
Кийинчерээк Каракол шаардык радиосунда эмгектенип, «Ак толкун * рубрикасын эфирге чыгарып турган (1987-91).
Чүй облустук «Сары-Өзөн» радиосун негиздөөгө катышып, «Сары-Өзөн», «Бейпил түн», «Асылзат», «Мухит», «Түнкү сырдашуу» жана «Театр дүйнөсүндө» берүүлөрүн эфирге алып чыгып турган.

Муну менен катар эле Улуттук, радио комитетинде «Казына» бөлүмүндө да эмгектенген.
Ч. Айтматовдун «Саманчынын жолу», О. Султановдун «Ак-Жол», Ж. Эгембердиевдин «Канат хан», Шота Руставелинин «Жолборс терисин жамынган баатыр» классикалык чыгарларын жогорку деңгээлде радиолоштуруп, ошондой эле кыргыз искусство корифейлеринин (Б. Кыдыкеева, Д. Күйүкова, С. Жумадылов, К. Досумбаев, Г. Дуулатова ж. б.) үндөрүн радионун алтын казынасына жазып калтырган.

Ар дайым иштеген жерлеринде жаштарга чыгармачылык жактан жардам берип, акыл-кеңешин айтып келген.
Ал «Эмгектин алдыңкысы» (2 жолу), Социалисттик мелдештин жеңүүчүсү төш белгилерин алган.

Ардак грамоталар менен сыйланган.
Теги суусамырлык, жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Наскеев Тажидин

Наскеев Тажидин (1930-ж. туулган, Суусамыр кыштагы) - агартуучу, дасыккан мугалим.
 
 Кыргыз мамлекеттик университетинин химия жана биология факультетин бүтүргөн.
 Эмгек жолун 1957-58-жылдары Калинин районунун № 1 орто мектебинде биология жана химия сабагынан мугалим болуп баштаган.
 1959-жылдан Суусамыр орто мектебине которулуп мугалим, 1967-77-жылдары окуу бөлүмүнүн тарбия иштери боюнча директордун орун басары болгон.
 Суусамыр өрөөнүнүн балдарына билим берип, тарбиялоого чоң салым кошкон.
 Ардак грамоталар менен сыйланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Наскеев Молдокмат

Наскеев Молдокмат (1916, Суусамыр өрөөнү -1995, Кожомкул айылы) - эмгек ардагери.
 
 Эмгек жолун Суусамырдагы «Үлгү» колхозунда баштаган.
 Кийинчерээк Быстровка - Балыкчы темир жолунун курулушунда эмгектенген.
 1952-жылдан 1982-жылга чейин жылкы фермасында, андан соң аймактык бөлүм башчы (завучастка) болуп иштейт.
 1982-ж. Суусамыр өрөөнү Жумгал районуна кошулганда «Кызыл-Ой» совхозунун директорунун орун басары болуп эмгектенген.
 «Эмгек ардагери», Лениндин 100, Улуу Жеңиштин 40, 50 жылдыгы юбилейлик медалдары жана Ардак грамоталар менен бир нече жолу сыйланган.
 Айыл чарба тармагындагы мелдештерде бир нече жолу жеңүүчү болуп, Москвадагы Эл чарба жетишкендиктеринин көргөзмөсүнө сыйлык жолдомолору менен барган.
 Айылдык жана райондук кеңештерге бир нече жолу депутат болуп шайланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Наскеев Куралбек Молдокматович

Наскеев Куралбек Молдокматович (18. 10. 1947-ж. туулган, Үлгү (азыркы Кожомкул) кыштагы) - коомдук-саясий жана мамлекеттик ишкер.
 
 Мамлекеттин III класстагы кеңешчиси.
 Фрунзедеги политехника институтун бүтүргөн (1972).
 1968-71-жылдары Фрунзедеги республикалык шаар аралык телефон станциясында электр оңдоочу, инженер болуп эмгектенет.
 1972-80-жылдары Политехника институтта комсомол комитетинин катчысы, Свердлов райондук комсомол комитетинин 2-катчысы, Республикалык Борбордук комсомол комитетинде студенттик жаштар бөлүмүндө бөлүм башчы болуп иштейт.
 1980-81-жылдары Компартиянын Фрунзе шаардык комитетинде инструктор, 1981-85-жылдары Граждандык авиация боюнча Кыргызстандагы башкармалыгынын партиялык уюмунун катчысы, 1985-90-жылдары Фрунзедеги контролдоп-өлчөөчү приборлор заводунда башкы ин-женер, заводдун директору болгон.
 1990-96-жылдары Суусамыр айылдык кеңештин жана Суусамыр райондук кеңешинин төрагасы, Суусамыр айыл өкмөтүнүн башчысы кызматтарында эмгектенген.
 1996-2000-жылдары Ош облустук мамлекеттик администрациясында губернатордун орун басары - аппарат жетекчиси, 2000-01-жылдары Чүй облусундагы Панфилов райондук мамлекеттик админстрациясынын башчысы - аким болгон.
 2001-02-жылдары Кыргыз Республикасынын соода жана өнөр жай министрлигинде башкармалыктын башчысы, 2002-ж.
 Жалал-Абад облусунун мамлекеттик админстрациясында губернатордун орун басары - аппарат башчысы, андан кийин губернатордун биринчи орун басары болуп 2005-жылдын март айына чейин эмгектенген.
 2005-жылдан Бишкек шаарындагы «Кыргызстан» өкмөттүк эмес пенсиялык фондунун башкы директору.
 Кыргыз Республикасынын Жогорку Кеңешинин Ардак грамотасы жана «Эмгектеги артыкчылыгы үчүн» медалы менен сыйланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Найзабеков Шеримбек Шамшыкеевич

Найзабеков Шеримбек Шамшыкеевич (5. 10. 1950-ж. туулган, Сокулук району, ВоенноАнтоновка кыштагы) - жетекчи кызматкер.
 
 1969-71-жылдары Советтик Армиянын катарында, 
 1971-73-жылдары милицияда кызмат өтөйт.
 Ал «Рассвет» колхозундагы МТФда бригадир (1977-78), фермабашчысы (1979-84), 
 колхоздо бухгалтер,
 «Рассвет» колхозунда профсоюз комитетинин төрагасы (1984-92), 
 Сокулук районундагы «Көнөк» агрофирмасында башкарманын төрагасы (1992-94), 
 Военно-Антоновкадагы жер боюнча агрардык реформалоо комитетинде башкарманын орун басары (1994-96), 
 Военно-Антоновка айыл өкмөтүнүн башчысынын орун басары (1999-2000), 
 Сокулук районундагы мамлекеттик статистика боюнча башкармалыгында начальниктин орун басары (2002-04) болуп иштеген.
 Учурда Бишкек мэриясындагы шаар транспорту боюнча башкармалыгында башкы адис болуп эмгектенет.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Найзабеков Шамшыке

Найзабеков Шамшыке (1916, Суусамыр кыштагы -1991, Военно-Антоновка кыштагы) — эмгек ардагери.
 
 Эмгек жолун 1943-ж. Чүй өрөөнүндөгү КызылАскер районунун Ленин атындагы колхоздо жылкычы болуп баштаган.
 1946-54-жылдары ушул эле чарбада чабан, 1964-жылдан «Рассвет» колхозунда уйчу болуп эмгектенген.
 1955-ж. кой чарбасындагы жетишкен жогорку көрсөткүчтөрү үчүн Кыргыз ССРинин Жогорку Советинин Ардак грамотасы менен эки жолу ж. б. көптөгөн баалуу сыйлыктар менен сыйланган.
 Ошол эле жылдын октябрь айында Кыргыз ССРинин мал чарбасына эмгек сиңирген устаты деген ардак наамга татыктуу болот.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Найзабеков Жумасан

Найзабеков Жумасан (1927-ж. туулган, Суусамыр кыштагы) - эмгек ардагери, айыл чарба отличниги жана мамлекеттик ишмер.
 
 Быстровка (Кемин) шаарчасындагы эки жылдык зооветеринария мектебин (1946) жана Россиянын Харьков шаарындагы совхоздун директорлорун даярдоочу курсун бүтүргөн.
 Эмгек жолун 1952-ж. Чалдыбар совхозунда кампачы болуп баштаган.
 Кийинчерээк кадрлар бөлүмүнүн жана ферма башчысы болуп эмгектенген.
 Талас облусунун «Көк-Сай» совхозунда директор (1955-64), Ысык-Көл облусундагы «Көк-Мойнок» совхозунда директор (1964-75), андан соң № 54 мамлекеттик асыл тукум жылкы заводунда директор, Ош облусунун Ноокат райондук аткаруу комитетинде төрага (1975-84), Аламүдүн районундагы «Аламүдүн» совхозунда директор (1984-88) болуп эмгектенген.
 «Суусамыр» ыр китебинин жана «Мамаке баатыр» тарыхый баянынын автору.
 Ал 1964-ж. совхоздун өндүрүшүндөгү жогорку көрсөткүчтөрү үчүн Кыргыз ССРинин Жогорку Советинин Ардак грамотасы менен сыйланат.
 Үч жолу «Ардак Белгиси» (1966, 1971, 1982), 1972-ж.
 Эмгек Кызыл Туу ордендери жана бир нече грамоталар менен сыйланган.
 1982-ж. «Айыл чарба отличниги» төш белгисин алган.
 Кыргыз Республикасынын алдында сиңирген өзгөчө эмгеги үчүн атайы пенсиянын ээси.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Назаров Солтонбек

Назаров Солтонбек (28. 1. 1950-ж. туулган, Сокулук району, Военно-Антоновка кыштагы) - Кыргыз Республикасынын эмгек сиңирген машыктыруучусу (1989), СССР спортунун мастери (1973).
 
 Кыргызстан, Казакстан жана Орто Азияда өспүрүмдөр жана жаштар арасында өткөрүлгөн чемпионаттардын бир нече жолку чемпиону.
 Фрунзедеги Дене тарбия жана физкультура институтун бүтүргөн (1975).
 1968-70-жылдары Советтик Армиянын катарында кызмат өтөгөн.
 Бүгүнкү күнгө чейин эң жогорку деңгээлдеги машыктыруучу болуп иштеп келе жатат.
 СССРдин өспүрүмдөр арасында өткөрүлгөн мелдештин чемпиону (1968), Кыргыз Республикасынын эркин күрөш боюнча чемпиону (1973,1975), Кабауулу Кожомкул атындагы турнирдин чемпиону (1974), ошол эле жылы Оганстандын борбору Кабулда өткөн чемпионатта чемпион, 1990-91-жылдары Кытай Эл Республикасында (СУАРда) машыктыруучу, 1992-2000-жылдары Кыргыз Республикасынын улук машыктыруучусу болуп иштеп келген.
 Ушул мезгилде СССР спортунун 12 чеберин жана бир эмгек сиңирген спорт чеберин тарбиялаган.
 Ошондой эле СССР курама командасынын мүчөлөрү - Н. Дөңбаев, В. Эрис, Б.Чалов, Б. Орозалиев, М. Шебаршов, Б. Кенжебаев, С. Атабаев, К. Өмүралиев, К. Мырзалиев, Д. Маманов, Ф. Габетдинов, Надырбек уулу Улан ж. б. көптөгөн спорт чеберлерин тарбиялаган.
 Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Назаров Болотбек

Назаров Болотбек (1938, 1-Май айылы -1977, Военно-Антоновка кыштагы) - мал чарбасына эмгек сиңирген ишмер.
 
 Эмгек жолун Сокулук районундагы Ленин атындагы колхоздо чабан болуп баштаган.
 Өмүрүнүн акырыначейин «Рассвет» колхозунда баш чабан болгон.
 Ал - эр эңиш боюнча республикага белгилүү балбан.
 Мал чарба жаатында жогорку ийгиликтерге жетишкен.
 1967-ж. Кыргызстан жана Бүткүл союздук жаштар союзунун слётунда Ардак грамоталар менен сыйланган.
 Москвадагы Эл чарбасынын жетишкендиктеринин көргөзмөсүнө катышып, «Коло медалдын» эки жолку (1966, 1970) ээси болгон.
 В. И. Лениндин 100 жылдык юбилейлик медалы (1970) жана Эмгек Кызыл Туу ордени (1967) менен сыйланган.
 Бир нече жолку социалисттик мелдештин женүүчүсү болгон.
 1967-ж. Кыргыз ССР Жогорку Кенешине депутат болуп шайланган.
 Оодарыш жана улак тартыш боюнча республикалык, союздук көптөгөн мелдештерге катышып, бир нече жолу жеңишке жетишкен.
 1962-71-жылдары Кыргыз ССРинин «Колхозчу» борбордук спорт советинин дипломун, Москвада өткөн оодарыш боюнча мелдеште чемпиондук наамды жеңип алган (1971-ж.).
 Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Назаров Болот

Назаров Болот (5. 1. 1950, Кемин району, Новороссийка (учурда Шабдан) кыштагы -28. 12. 2007, Бишкек) - мамлекеттик жана коомдук ишмер.
 
 Үчүнчү класстагы мамлекеттик кеңешчи.
 Кесиби боюнча курулушчу.
 Фрунзедеги политехникалык институтун бүтүргөн (1971).
 Эмгек жолун ошол эле жылы «Фрунзе курулуш » бирикмесинин СМУ-1де мастер болуп баштаган.
 Кийин прораб, улук прораб, № 1 курулуш трестиндеги СМУ-4тө (1982-85) жана № 1 курулуш трестинде башкы инженер (1985-87), Социалдык-маданий жана турак жай ббъектилерин мам лекеттик кабыл алуу боюнча башчынын орун басары (1988-91), Аламүдүн райондук кеңешинин төрагасынын орун басары (1991- 92), Бишкек шаарынын мэринин 1-орун басары (1992-93), Кыргыз Республикасынын курулуш жана архитектура боюнча мамлекеттик комитеттин 1-орун басары болгон.
 1999-жылдан 2001-жылга чейин Жайыл райондук мамлекеттик администрация башчысы - акими болуп иштеген.
 Кыргыз Республикасынын курулуш жана архитектура боюнча мамлекеттик комиссиясынын төрагасынын орун басары (2002-05), Кыргыз Республикасынын өкмөтүнүн алдындагы курулуш жана архитектура боюнча агенттигинин директорунун орун басары болуп иштеген (2005).
 Фрунзе шаарындагы Биринчи Май райондук кеңешине 2 жолу депутат болуп шайланган.
 Бишкекте ЗОдан ашуун курулуш объектилери анын жетекчилиги менен бүткөрүлгөн.
 Алар: Кривоносов көчөсүндөгү оорукана, Орджоникидзе көчөсүндөгү хирургия корпусу, № 4 төрөт үйү, нан-булочка комбинаты, Турусбеков көчөсүндөгү 48 жана 60 квартиралуу турак-жай.
 Ал Суусамыр өрөөнүнүн социалдык маданий жана экономикалык абалына түздөнтүз таасирин тийгизип турган.
 Кызыл-Ой кыштагындагы Көкөмерен дарыясынын дамбасын, Ураңкайдын көпүрөсүнүн жана Тунук орто мектебинин бүтүрүлүшүнө чоң жардам берген.
 Дыйкандарды үрөн менен камсыз кылууда да өз үлүшүн кошуп келген.
 Суусамырда таза суу куруунун жана Кожомкул кыштагындагы орто мектептин курулушуна да чоң колдоо көрсөткөн.
 Ал 2007-ж. Кыргыз Республикасынын «Ардактуу куруучусу» наамына татыктуу болгон.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Назаркулова Бурулжан

Назаркулова Бурулжан (3. 10. 1943-ж. туулган, Суусамыр кыштагы) - физика-математика илимдеринин кандидаты (1976; Ташкенде жактаган).
 
 Фрунзедеги (Бишкек) В. В. Маяковский атындагы кыз-келиндер институтунун физика-математика факультетин артыкчылык диплому менен бүтүргөн (1965). 
 1965-67-жылдары алгач Суусамыр орто мектебинде жана Бишкектеги № 12 жатак-мектебинде математика мугалими болуп иштеген. 
 1967-ж. Кыргыз Илимдер академиясынын алдындагы аспирантурага өтүп, аны 1970-ж. бүтүрөт. 
 1977-жылдан ИАнын Физика-математика институтунда эсептөө математика секторунда кенже илимий кызматкер, 1977-жылдан Ж. Баласагын атыңцагы Кыргыз Улуттук университетинде улук окутуучу, кафедранын доценти. 
 Москва, Ленинград жана Чехословакиядагы Карлова университеттеринен илимий даражасын жогорулатуу курстарынан өткөн. 
 «Эмгектин ардагери» медалы жана «Элге билим берүүнүн отличниги» төш белгиси менен сыйланган. 
 Кырбаш уруусунан. 
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мырзакматова Айгүл Сапарбековна

Мырзакматова Айгүл Сапарбековна (26. 5.1954-ж.туулган, Нарын шаары) - СССР жана Кыргыз Республикасынын билим берүүнүн отличниги.
 
 Кыргыз Мамлекеттик университетинин тарых факультетин артыкчылык диплому менен бүтүргөн (1976).
 1976-97-жылдары Нарын шаарындагы жатак-мектепте тарых мугалими, директордун орун басары болуп эмгектенет.
 1980-жылдан Нарын облустук мектеп-лицейинде директор (мурунку жатак-мектеп).
 Ал 50дөн ашык илимий макалалардын, окуу китептердин жана окуу куралдарынын, бир монографиянын автору.
 Ошондой эле 5-, 10-, 11-класстар үчүн «Кыргызстан тарыхы» окуу китеби 1999-2009-жылдары 700 миң нуска менен 4 тилде (кыргыз, орус, өзбек, тажик) чыккан.
 1997-ж. орто жана жогорку окуу жайлары үчүн « Кыргыз этнографиясы » окуу китеби жарык көргөн.
 2003-жылдан Нарын мамлекеттик университетинин тарых кафедрасынын доценти.
 1996-жылдан 2003-жылга чейин мектеп лицейге директор болуу менен бир эле убакта Касым Тыныстанов атындагы Ысык-Көл мамлекеттик университетинин Балыкчыдагы Менеджмент жана укук таануу институтунун Нарын шаарындагы филиалдарынын директору болгон.
 Кыргызстан профсоюздарынын отличниги (1997).
 Кыргыз ССР мугалимдеринин VI-VIII, Кыргыз Республикасынын мугалимдеринин I-II съездеринин делегаты.
 Бир нече Ардак грамоталар менен сыйланган.
 Теги Суусамырлык, Мырзакматов Сапарбектин тун кызы.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мырзакматов Сапарбек

Мырзакматов Сапарбек (1931, Суусамыр өрөөнү, «Үлгү» айылы (азыр Кожомкул айылы) -1963, Кочкор айылы, сөөгү Суусамырга коюлган)) - алгачкы агартуучу, коомдук ишмер жана жетекчи кызматкер.
 
 Кыргыз мамлекеттик педагогикалын институтунун физика-математика факультетин артыкчылык диплому менен бүтүргөн (1952).
 1952-57-жылдары Нарын шаарындагы мектептерде мугалим, 1957-жылдын сентябрынан 1959-жылга чейин Кыргызстан ЛКСМ Нарын райондук комитетинин 1-катчысы, 1959-жылдын декабрынан 1960-жылдын октябрына чейин Жумгал районундагы Чаек орто мектебинин директору, ошол эле жылдын ноябрь айынан 1961-жылдын февралына чейин Жумгал райондук эл агартуу бөлүмүнүн башчысы болуп иштеген.
 1961-63-жылдары Тянь-Шань облустук эл агартуу бөлүмүнүн башчысы болуп эмгектенген.
 Ал «Эмгектеги артыкчылыгы үчүн » медалы жана Кыргыз ССР Жогорку Советинин Грамотасы менен сыйланган.
 Бир нече жолу облустук жана райондук кеңештин депутаты болуп шайланган.
 Анын ысмы 8-Март орто мектебине ыйгарылган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мырзакматов Айбек Сапарбекович

Мырзакматов Айбек Сапарбекович (12. 7. 1958-ж. туулган, Нарын шаары) - коомдук ишмер, жетекчи кызматкер, агартуучу.
 
 Кыргыз Мамлекеттик университетинин география факультетин бүтүргөн (1990; сырттан окуган).
 Эмгек жолун Фрунзе шаарындагы антибиотиктер заводунда аппаратчик болуп баштайт.
 1979-81-жьшдары Советтик Армиянын катарында кызмат өтөйт.
 1981-82-жылдары кайрадан ошол эле заводдо иштейт.
 1983-жылдан 2003-жылга чейин Кожомкул кыштагындагы С.
 Мырзакматов атындагы орто мектепте география мугалими болуп эмгектенген.
 2003-жылдан «Айыл Банк» Ачык акционердик коомунун Суусамыр өрөөнүндөгү өкүлү (кредит боюнча адис), Суусамыр айылдык кеңешинин төрагасынын орун басары.
 Кыргыз Республикасынын Ардак грамотасы менен сыйланган (2000).
 2004-жылдан Суусамыр айылдык жана Жайыл райондук кеңештеринин депутаты болуп шайланган 2009-жылдын июнунан Суусамыр айыл округунун башчысы болуп иштеп келет.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мусабаев Темирбек

Мусабаев Темирбек (14. 10. 1971-ж. туулган, Кожомкул кыштагы) - көк бөрүчү.
1989-91-жылдары Советтик Армиянын катарында кызмат өтөгөн.
 
 1993-ж. Парын шаарындагы автошколаны бүтүргөн.
 1993-95-жылдары Сокулук районундагы «Рассвет» колхозунда айдоочу, 1995-жылдан ушул жерде уюшулган «Рассвет» командасында көк бөрүчү.
 2002-ж. көк бөрү боюнча «Спорт чебери» наамына татыктуу болгон.
 Ал катышкан команда 1999-ж.
 көк бөрү боюнча республикалык чемпионатта 1-орунду, ошол эле жылы Өзбекстандын Навои шаарында өткөрүлгөн көк бөрү боюнча I турнирде 1-орунду, Байтик баатырдын 175 жылдыгында, Жайыл баатырдын 300 жылдыгында, Бишкек шаарынын 170 жылдыгында, 2002-жылкы Алматы шаарындагы көк бөрү боюнча мелдештерде 1-орунду жеңип алышкан.
 Ошондой эле ал балбан катары да оодарыш боюнча Республиканын үч жолку чемпиону.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мурзакматов Нурболот Сапарбекович

Мурзакматов Нурболот Сапарбекович (15. 1. 1961-ж. туулган, Нарын шаары) - юрист, жетекчи кызматкер, запастагы капитан.
 
 Кыргыз Мамлекеттик университетинин юридика факультетин бүтүргөн (1987).
 Советтик Армиянын катарында кызмат өтөгөн.
 1986-94-жылдары Ысык-Көл облусунун Ак-Суу, ЖетиӨгүз райондорунда прокурордун жардамчысы, Ысык-Көл облусунун жазык, сот көзөмөлү бөлүмүнүн прокурору, Каракол шаарынын прокурорунун орун басары болуп иштеген.
 1994-98-жылдары Кыргыз Республикасынын Президентинин администрациясында - мыйзам чыгаруу, сот бийлиги менен иштөө боюнча, коргоо жана укук коргоо органдарынын маселелери боюнча бөлүмүнүн жарандык жана мунапыс берүү маселелери боюнча комиссиянын жооптуу катчысы, юридикалык бөлүмдүн сот органдары боюнча секторунун жооптуу катчысы болуп иштейт.
 1998-99-жылдары мамлекеттик мүлк фондусунун юридикалык бөлүм башчысы, 2000-04-жылдары Жеке юридикалык компанияда(«СДВЗ» ЖЧК, ЛЕСТ) коопсуздук кызматтын начальниги, юрист.
 2004-07-жылдары жеке менчик Финансыюридикалык компаниясында башкы директордун орун басары, 2007-жылдан Кыргыз Республикасынын Өзгөчө кырдаалдар министрлигинде юридикалык бөлүмдүн начальниги, учурда Военно-Антоновка айыл округунун башчысы болуп иштеп келет.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мурзакматов Кайратбек Сапарбекович

Мурзакматов Кайратбек Сапарбекович (17. 11. 1963, Нарын шаары -2007-ж., ошол жерде; сөөгү Суусамырга коюлган) - жетекчи кызматкер.
 
 Фрунзедеги политехника институтун бүтүргөн (1998).
 Эмгек жолун 1992-ж. Нарын электр тармактар ишканасында жумушчу, электр оңдоочу, мастер (1992-94), 2-категориядагы инженер, жетектөөчү адис, 1994-2001-жылдары РЗАИ кызматынын начальниги болуп иштейт.
 2001-04-жылдары «Чыгыш-Электр» АКнын Нарын филиалында директордун экономика жана электр энергиясын сатуу боюнча орун басары, 2004-жылдан Нарын чыгыш электр тармактар ишканасынын «Кыргызстан НЭС» ААКынын Башкы инженери болуп эмгектенген.
 Теги Суусамырлык, элге кеңири белгилүү Мырзакматов Сапарбектин кичүү баласы.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталы уулу Мырзакмат

Мураталы уулу Мырзакмат (1900, Суусамыр өрөөнү, Ак-Мойнок кыштоосу -1943, Улуу Ата Мекендик согушта каза болгон) - Суусамырда акыркы болуш болгон, элдик инсан.
 
 Агасы Даниярдын үйүндө жүргөн ногой молдодон сабатсыздыгын жойгон.
 Кийнчерээк Ташкенден бир аз билим алган.
 Кара-Балта капчыгайындагы № 3 жол бекетиндеги (жыгач үй) дүкөндө сатуучу болуп иштеп туруп, Улуу Ата Мекендик согушка аттанган.
 Мырзакматов Сапарбектин атасы.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Мураталиева Сайнагүл Мойдиновна

Мураталиева Сайнагүл Мойдиновна (13. 1. 1961-ж.туулган, Суусамырдагы Каракол кыштоосу) - дасыккан педагог.
 
 1980-ж. Кыргыз мамлекеттик университетинин механика-математика факультетин бүтүргөн (1985).
 Эмгек жолун 1978-79-жылдары Москва районундагы «Россия» колхозунда жумушчу болуп баштаган.
 1985-95-жылдары Жайыл районундагы С. Мырзакматов атындагы орто мектебинде математика мугалими, 
 1995-2002-жьшдары класстан тышкары тарбиялык иштер боюнча окуу бөлүм башчысы, 2002-жылдан директордун орун басары.
 2007-ж. Кыргыз Республикасынын билим берүү жана илим министрлигинин «Билим берүүнүн отличниги» төш белгиси жана Ардак грамоталары менен сыйланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар